Иван Иванов (футболист, р. 1988)
Иван Каменов Иванов (роден на 25 февруари 1988 г. в Златица) е бивш български футболист, защитник.
Избран за Футболист № 1 на България за 2013 г.

Биография 
Роден е на 25 февруари 1988 г. в град Златица. Юноша е на Пирин (Благоевград).

Състезател е на ЦСКА от зимата на 2004 г. Предишен отбор Македонска слава (Пирин 1922). Шампион на България за сезон 2004/2005 г. и носител на Купата на България за 2006 г. През сезон 2007 – 2008 г. играе под наем в Локомотив Пловдив. От лятото на 2008 г. е отново играч на ЦСКА. Носител на Суперкупата на България за 2008 г. с ЦСКА. Дебютира в мъжкия национален отбор на България на 11 октомври 2008 г. в квалификационната среща за световно първенство срещу Италия в София. През януари 2009 година бе пожелан от английския Лестър, които предлагат за талантливия защитник над 2 000 000 евро. През есента на 2008 година бе трансферна цел на Андерлехт, но предложената от белгийците сума от порядъка на 1 500 000 евро се стори малка на ръководството на ЦСКА.

В младежкия национален отбор до 21 г., на който за известно време е капитан, има 11 мача и 1 гол, който вкарва в мача срещу Израел на 10 юни 2009 година, но не е достатъчен, за да вземем точката на гостите и мача завършва 3:4.

Има записани 16 мача (2 гола) за мъжкия национален отбор на България (април 2011), като първият му двубой е в контрола срещу Босна и Херцеговина.

Обявява раздялата си с футбола на 22 май 2020 г. чрез социалните мрежи.

Статистика по сезони

Успехи

Клубни 
ЦСКА София

 Шампион на България (1) 2004/2005

 Купа на България (1) – 2006
 Суперкупа на България (2) – 2006, 2008

Партизан
 Сръбска суперлига (2) – 2011, 2012

Базел
 Шампион на Швейцария (2) – 2014, 2015

Индивидуални 
 Най-добър играч на Партизан за 2012 г.
 Най-добър играч в Сръбската Суперлига за 2012 г.
 Футболист №1 на България за 2013 г.

Вижте също 
 Български футболисти в чужбина

Български футболисти
Футболисти на ПФК ЦСКА (София)
Футболисти на Локомотив (Пловдив)
Футболисти на Партизан
Футболисти на ФК Базел
Футболисти на Панатинайкос
Футболисти на Берое
Футболисти на Вихрен (Сандански)
Футболисти на ОФК Етър (Велико Търново)
Български футболисти в Русия
Български футболисти в Сърбия
Български футболисти в Швейцария
Български футболисти в Гърция
Родени в Златица